CELEX: 32017R2213
Language: fi
Date: 2017-11-30 00:00:00
Title: Komission täytäntöönpanoasetus (EU) 2017/2213, annettu 30 päivänä marraskuuta 2017, neuvoston asetuksella (EY) N:o 925/2009 tietynlaisen Kiinan kansantasavallasta peräisin olevan alumiinifolion tuonnissa käyttöön otetun lopullisen polkumyyntitullin laajentamisesta koskemaan hieman muutetun tietynlaisen alumiinifolion tuontia annetun komission täytäntöönpanoasetuksen (EU) 2017/271 muuttamisesta

1.12.2017   
            
            
               FI
            
            
               Euroopan unionin virallinen lehti
            
            
               L 316/17
            
         KOMISSION TÄYTÄNTÖÖNPANOASETUS (EU) 2017/2213,
   annettu 30 päivänä marraskuuta 2017,
   neuvoston asetuksella (EY) N:o 925/2009 tietynlaisen Kiinan kansantasavallasta peräisin olevan alumiinifolion tuonnissa käyttöön otetun lopullisen polkumyyntitullin laajentamisesta koskemaan hieman muutetun tietynlaisen alumiinifolion tuontia annetun komission täytäntöönpanoasetuksen (EU) 2017/271 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1) ja erityisesti sen 13 artiklan,
   sekä katsoo seuraavaa:
   
               (1)
            
            
               Asetuksella (EY) N:o 925/2009 (2) neuvosto otti käyttöön lopullisen polkumyyntitullin Armeniasta, Brasiliasta ja Kiinasta peräisin olevan alumiinifolion tuonnissa. Täytäntöönpanoasetuksella (EU) 2015/2384 (3) komissio jatkoi toimenpiteitä 17 päivänä joulukuuta 2015 vielä viidellä vuodella vain Kiinasta peräisin olevan tuonnin osalta ja päätti Brasiliaa koskevat toimenpiteet.
            
         
               (2)
            
            
               Komission täytäntöönpanoasetuksella (EU) 2017/271 (4), jäljempänä ’asetus’, laajennettiin tietynlaisen Kiinan kansantasavallasta peräisin olevan alumiinifolion tuonnissa käyttöön otettua lopullista polkumyyntitullia koskemaan hieman muutetun tietynlaisen alumiinifolion tuontia.
            
         
               (3)
            
            
               Asetuksen 1 artiklan 1 kohdassa viitataan asetukseen (EY) N:o 925/2009, kun sovellettavia polkumyyntitulleja laajennetaan koskemaan hieman muutettua tietynlaista alumiinifoliota. Toimenpiteet eivät kuitenkaan ole enää voimassa Armenian ja Brasilian osalta, joten oikean viittauksen olisi pitänyt olla vain Kiinaa koskevien voimassa olevien toimenpiteiden oikeusperusta eli komission täytäntöönpanoasetus (EU) 2015/2384. Sen vuoksi on aiheellista muuttaa asetuksen 1 artiklan 1 kohtaa taannehtivasti niin, että viitataan neuvoston asetuksen (EY) N:o 925/2009 sijasta komission täytäntöönpanoasetukseen (EU) 2015/2384.
            
         
               (4)
            
            
               Toimenpiteiden kiertämiskäytännön riskin rajoittamiseksi asetuksen 1 artiklan 3 kohdassa todetaan, että saman artiklan 2 kohdassa erikseen mainituille yrityksille myönnettyjen vapautusten soveltaminen edellyttää, että jäsenvaltioiden tulliviranomaisille esitetään pätevä kauppalasku. Tämän kauppalaskun pitää täyttää asetuksen 1 artiklan 3 kohdassa esitetyt vaatimukset.
            
         
               (5)
            
            
               Asetuksen voimaantulon jälkeen kauppalasku aiheutti vaikeuksia kansallisten tullilaitosten kanssa, koska kauppalaskun voi laatia ainoastaan valmistaja. Taustatutkimus paljasti kuitenkin, että asetuksen 1 artiklan 2 kohdassa mainitut vientiä harjoittavat tuottajat harjoittivat vientiä yleensä etuyhteydettömän kauppiaan kautta. Sen vuoksi ne eivät pysty täyttämään tätä vaatimusta ilman merkittävää häiriötä liiketoimintakäytännöilleen. Jos näitä taloudellisia toimijoita vaaditaan täyttämään asetuksen 1 artiklan 3 kohdan vaatimukset, niiden olisi pakko vaihtaa myyntikanavansa ja alkaa myydä tuotteitaan suoraan unioniin, koska niiden nykyisten myyntikanavien säilyttäminen, eli etuyhteydettömän kauppiaan kautta myyminen, saattaa johtaa siihen, että niihin sovelletaan komission täytäntöönpanoasetuksen (EU) 2015/2384 1 artiklan 2 kohdan mukaista polkumyyntitullia.
            
         
               (6)
            
            
               Asetuksen 1 artiklan 2 kohdassa mainitut vientiä harjoittavat tuottajat ovat jatkojalostusfolion tuottajia. Jatkojalostusfoliolla on erilaiset tekniset ominaisuudet sekä erilaiset jakelukanavat ja käyttötarkoitukset kuin tuotteilla, joita asetus koskee. Se ei kilpaile kyseessä olevan tuotteen kanssa, eikä sen ollut tarkoitus olla osa tuotteen määritelmää, mutta sitä ei voitu sulkea pois tuotteen määritelmästä asetuksen johdanto-osan 60–72 kappaleessa selvitetyistä syistä. Kuten asetuksen johdanto-osan 80 kappaleessa selvitetään, nämä vientiä harjoittavat tuottajaton tarkastettu paikan päällä, jolloin myös vahvistettiin, etteivät ne ole aikaisemmin valmistaneet asetuksessa määriteltyä tuotetta. Sen vuoksi komissio katsoo, että toimenpiteiden kiertämiskäytännön riski tulevaisuudessa on vähäinen näiden vientiä harjoittavien tuottajien kohdalla.
            
         
               (7)
            
            
               Komissio tuli siihen päätelmään, että olisi kohtuuttoman raskasta vaatia asetuksen 1 artiklan 2 kohdassa mainittuja vapautettuja yrityksiä muuttamaan tavanomaista liiketoimintaansa ja ryhtymään myymään suoraan unioniin. Tätä taustaa vasten on aiheellista poistaa tämä vaatimus asetuksesta. Näin ollen asetuksen 1 artiklan 2 kohdassa mainitut vientiä harjoittavat tuottajat eivät ole velvollisia esittämään sellaista kauppalaskua.
            
         
               (8)
            
            
               Tämän vaatimuksen poistamisen ei pitäisi kuitenkaan estää tulliviranomaisia tekemästä lisätarkastuksia kyseessä olevalle kuljetukselle kyseistä tuontia koskevan riskiprofiilin mukaisesti, jotta ne voivat olla varmoja siitä, että asiakirjoissa mainittu valmistaja on oikea.
            
         
               (9)
            
            
               Jotta taloudellisille toimijoille voidaan taata oikeusvarmuus, on myös asianmukaista, että nämä muutokset tulevat voimaan taannehtivasti asetuksen voimaantulopäivästä. Tämä noudattaa unionin tuomioistuinten nykyistä oikeuskäytäntöä ottaen huomioon, että muutos on tehty kohtuullisen ajan kuluessa niin, että kyseessä oleville taloudellisille toimijoille ei syntynyt luottamuksensuojaa. Joka tapauksessa, koska tämän vaatimuksen poistaminen luo oikeusvarmuuden unioniin tapahtuvaa vientiä varten sekä Kiinassa toimiville vientiä harjoittaville tuottajille että unionin tuojille, unioniin vientiä harjoittavien taloudellisten toimijoiden liiketoiminnalle ei aiheudu aiheettomasti haittaa (5).
            
         
               (10)
            
            
               Komissio ilmoitti 7 päivänä elokuuta 2017 kaikille asianomaisille osapuolille niistä oleellisista seikoista ja huomioista, joiden perusteella se päätti nykyisen muutoksen olevan tarpeellisen, ja kehotti osapuolia esittämään huomautuksia.
            
         
               (11)
            
            
               Hakija, joka esitti pyynnön tullien laajentamisesta, vastusti komission ehdotusta poistaa vaatimus valmistajan laatiman kauppalaskun esittämisestä. Se katsoi erityisesti, että poistamalla tämän vaatimuksen komissio olisi luomassa lisääntyneen kiertämiskäytännön riskin, mikä puolestaan loisi uusia epävarmuustekijöitä unionin alumiinifolioteollisuudelle.
            
         
               (12)
            
            
               Kuten johdanto-osan 8 kappaleessa todetaan, tämän vaatimuksen poistaminen ei estäisi tulliviranomaisia tekemästä lisätarkastuksia varmistaakseen, että asiakirjassa ilmoitettu valmistaja pitää paikkansa. Mikäli esiintyisi epäilyksiä siitä, tulevatko kyseiset lähetykset todella vapautetuilta yrityksiltä, se enemminkin rohkaisisi tulliviranomaisia tekemään lisätarkastuksia. Nämä vapautetut vientiä harjoittavat yritykset eivät myöskään harjoittaneet kiertämiskäytäntöä aikaisemmin, eivätkä ne valmista kyseessä olevaa tuotetta, ja jatkojalostusfolion asiakkaat ovat eri asiakkaita kuin kyseessä olevan tuotteen asiakkaat. Sen vuoksi komissio katsoi, että sellaisen kauppalaskun esittämistä koskevan vaatimuksen poistaminen ei luonut lisääntyneen kiertämiskäytännön riskiä ja hylkäsi väitteen.
            
         
               (13)
            
            
               Tässä asetuksessa säädetyt toimenpiteet ovat asetuksen (EU) 2016/1036 15 artiklan 1 kohdalla perustetun komitean lausunnon mukaiset.
            
         
               (14)
            
            
               Edellä esitetyn perusteella ja asetuksen (EU) 2016/1036 13 artiklan nojalla täytäntöönpanoasetuksen (EU) 2017/271 1 artiklaa olisi muutettava,
            
         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetus (EU) 2017/271 seuraavasti:
   
               1)
            
            
               Korvataan 1 artiklan 1 kohta seuraavasti:
               ”1 artikla
               1.   Laajennetaan komission täytäntöönpanoasetuksen (EU) 2015/2384 1 artiklan 2 kohdalla Kiinan kansantasavallasta peräisin olevan tietynlaisen alumiinifolion tuonnissa käyttöön otettu ”kaikkiin muihin yrityksiin” sovellettava lopullinen polkumyyntitulli koskemaan seuraavien tuontia unioniin:
               
                           —
                        
                        
                           vähintään 0,007 millimetriä ja alle 0,008 millimetriä paksu alumiinifolio minkä tahansa levyisillä keloilla, myös hehkutettu, joka tällä hetkellä luokitellaan CN-koodiin ex 7607 11 19 (Taric-koodi 7607111930), tai
                        
                     
                           —
                        
                        
                           vähintään 0,008 millimetriä ja enintään 0,018 millimetriä paksu alumiinifolio yli 650 millimetrin levyisillä keloilla, myös hehkutettu, joka tällä hetkellä luokitellaan CN-koodiin ex 7607 11 19 (Taric-koodi 7607111940), tai
                        
                     
                           —
                        
                        
                           yli 0,018 millimetriä ja alle 0,021 millimetriä paksu alumiinifolio minkä tahansa levyisillä keloilla, myös hehkutettu, joka tällä hetkellä luokitellaan CN-koodiin ex 7607 11 19 (Taric-koodi 7607111950), tai
                        
                     
                           —
                        
                        
                           vähintään 0,021 millimetriä ja enintään 0,045 millimetriä paksu alumiinifolio, jossa on vähintään kaksi kerrosta, minkä tahansa levyisillä keloilla, myös hehkutettu, joka tällä hetkellä luokitellaan CN-koodiin ex 7607 11 90 (Taric-koodit 7607119045 ja 7607119080).”
                        
                     
         
               2)
            
            
               Poistetaan 1 artiklan 3 kohta.
            
         2 artikla
   Tämä asetus tulee voimaan taannehtivasti 18 päivästä helmikuuta 2017.
   
      Tehty Brysselissä 30 päivänä marraskuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 176, 30.6.2016, s. 21.
   
      (2)  Neuvoston asetus (EY) N:o 925/2009, annettu 24 päivänä syyskuuta 2009, lopullisen polkumyyntitullin käyttöön ottamisesta tietynlaisen Armeniasta, Brasiliasta ja Kiinan kansantasavallasta peräisin olevan alumiinifolion tuonnissa ja tässä tuonnissa käyttöön otetun väliaikaisen tullin lopullisesta kantamisesta (EUVL L 262, 6.10.2009, s. 1).
   
      (3)  Komission täytäntöönpanoasetus (EU) 2015/2384, annettu 17 päivänä joulukuuta 2015, tiettyjen Kiinan kansantasavallasta peräisin olevien alumiinifolioiden tuontia koskevan lopullisen polkumyyntitullin käyttöön ottamisesta ja tiettyjen Brasiliasta peräisin olevien alumiinifolioiden tuontia koskevan menettelyn päättämisestä neuvoston asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen (EUVL L 332, 18.12.2015, s. 63).
   
      (4)  Komission täytäntöönpanoasetus (EU) 2017/271, annettu 16 päivänä helmikuuta 2017, neuvoston asetuksella (EY) N:o 925/2009 tietynlaisen Kiinan kansantasavallasta peräisin olevan alumiinifolion tuonnissa käyttöön otetun lopullisen polkumyyntitullin laajentamisesta koskemaan hieman muutetun tietynlaisen alumiinifolion tuontia (EUVL L 40, 17.2.2017, s. 51).
   
      (5)  Yhdistetyt asiat C-7/56 ja C-3/57–C-7/57, Algera and Others v Assemblée commune, ECLI:EU:C:1957:7, sivu 39.